אלף כץ

אלף כץ (בכתיב יידי: אַלעף קץ; באנגלית: Aleph Katz) הוא שם העט של משה אברהם כץ (באנגלית: Moris (Moshe) Abraham Katz; 1898, מלינוב, ווהלין, רוסיה (אוקראינה) – ינואר 1969, ניו יורק) היה משורר יידיש, בלשן, מתרגם, עיתונאי ומחזאי יהודי אמריקאי יליד אוקראינה.

קורות חיים
כץ נולד בשנת 1898 למשפחת רבנים נאורה בעיר מלינוב שבווהלין, בדרום-מערב רוסיה (אוקראינה). התחנך חינוך דתי מסורתי בחדר, אך גם למד בבית הספר הרוסי המקומי. בשנת 1913, כשהיה בן חמש-עשרה, היגרה משפחתו לארצות הברית, והשתקעה בניו יורק. כץ חי את כל חייו בעיר.

להשלמת לימודיו עבד בימים במלאכות שונות, ובערבים למד בסיטי קולג'. הוא השתלב בעולם התקשורת היידישאי בניו יורק, וכיהן יותר מ-40 שנה כעורך החדשות של סוכנות הידיעות "יט"א" (סוכנות הידיעות היהודית). במסגרת עבודתו רבת השנים בעיתונות פרסם כץ עשרות מאמרים, מאמרי ביקורת על ספרים, ראיונות ועוד. בין היתר כתב לעיתונים "אין זיך", "פֿרייע אַרבייטער שטימע", "די וואָך", "דאָס יידישע פֿאָלק", "ייִדישע קעמפֿער", "אויפֿקום", "צוקונפֿט", "קינדער זשורנאַל".

אלף כץ היה בין מייסדי אגודת הנוער היידישאית "בני עם חי" בניו יורק, ושימש כמזכירהּ במשך שנים רבות. עבודת הבלשנות שלו בלשון יידיש, הביאה אותו לחברות במערכת המצומצמת של מילון היידיש הגדול. שירי הילדים שלו התפרסמו בכל עולם קוראי היידיש של התקופה. שירו הראשון נדפס בשנת 1920, בשבועון ההומוריסטי "דער גרויסער קונדס" (יידיש: "הקונדס הגדול"). כץ היה במשתתפים הקבועים של רוב עיתוני הילדים היידיים בארצות הברית, באירופה ואף בארגנטינה.

ספריו נדפסו בשלוש יבשות: בניו יורק, בבואנוס איירס, בריו דה ז'ניירו ובתל אביב.

אלף כץ פרסם יותר מעשרה ספרים, בהם שירי הילדים האהובים שלו, מחזות קצרים, תרגום מיצירות רוברט לואיס סטיבנסון, ומבחר משיריו בשם "כוכב השחר", שנדפס בישראל לאחר מותו.

רק שירים בודדים משלו תורגמו לעברית בידי שמשון מלצר.

ספריו
 אַ מעשה פון ים: און אנדערע לידער, ניו יורק: זאנגען, 1925. ()
 אקערצייט: א זאמלונג לידער, ניו יורק: בידערמאן, 1929. ()
 דאָס טעלערל פון הימל; אילוסטראציעס: יאָסל קאָטלער, ניו יורק: מתנות, 1934. ()
 פון א ביז ת; אילוסטרירט פון יוסף שאָר, ניו יורק: אלעף, 1939. ()
 אמאָל איז געווען א מעשה, ניו יורק: מתנות, 1944. (שירים) ()
 גוט מאָרגן, אלף; פּורים-שפּיל און יאָסעלע: צוויי שפילן און אַ מעשה, ניו יורק: א' כץ, תש"י 1950. (שני מחזות וסיפור לילדים)
 חלום עליכם: שפּיל און לידער, ניו יורק: פארלאג מדינת יידיש, 1958. ()
 די אמתע חתונה: א לייטער פון לידער פון מעשיות און שפּיל; צייכענונגען פון יצחק פרידלענדער, ניו יורק: מדינת יידיש, 1964. ()
 דער מאָרגנשטערן; אריינפיר פון יודל מארק, תל אביב: פארלאג י"ל פרץ, תשל"ה 1975. ("כוכב השחר": מבחר שירים; הופיע לאחר מותו) ()

תרגום
 ראָבערט לואיס סטיווענסאָן, אוצר אינדזל: איבערזעצט פון ענגליש: אלעף כץ, ניו יורק: גראהאר און סטאדאלסקי, 1927. (אי המטמון)

קישורים חיצוניים



 Aleph Katz Dead at 70; Yiddish Poet, Essayist, JTA Editor for over 40 Years, JTA, January 24, 1969

קטגוריה:יהודים שהיגרו מרוסיה לארצות הברית
קטגוריה:בלשנים ולשונאים יהודים אמריקאים
קטגוריה:חוקרי השפה היידית
קטגוריה:יהודים מווהלין
קטגוריה:יהודים אוקראינים
קטגוריה:יהודים רוסים
קטגוריה:מבקרי ספרות יהודים
קטגוריה:מחזאי יידיש
קטגוריה:מחזאים יהודים אמריקאים
קטגוריה:משוררים כותבי יידיש
קטגוריה:משוררים יהודים אמריקאים
קטגוריה:משוררי ילדים כותבי יידיש
קטגוריה:משוררי ילדים אמריקאים
קטגוריה:עיתונאי ילדים ונוער כותבי יידיש
קטגוריה:עיתונאי ילדים ונוער אמריקאים
קטגוריה:מתרגמים יהודים אמריקאים
קטגוריה:מתרגמים ליידיש
קטגוריה:מתרגמים מאנגלית
קטגוריה:בוגרי הסיטי קולג' של ניו יורק
קטגוריה:סופרים יהודים אמריקאים
קטגוריה:סופרי יידיש הידועים בשם עט
קטגוריה:עיתונאים יהודים אמריקאים
קטגוריה:סופרים אמריקאים הידועים בשם עט
קטגוריה:אמריקאים שנולדו ב-1898
קטגוריה:אמריקאים שנפטרו ב-1969